Document ID: 31998R0152

Komisijas Regula (EK) Nr. 152/98
(1998. gada 22. janvāris),
ar ko paredz sīki izstrādātus noteikumus Padomes Regulas (EK) Nr. 2006/97 piemērošanai, ar kuru paredz dažus noteikumus īpašā režīma piemērošanai tādas olīveļļas importam, kuras izcelsme ir Marokā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 9. oktobra Regulu (EK) Nr. 2006/97, ar ko paredz dažus noteikumus īpašā režīma piemērošanai tādas olīveļļas importam, kuras izcelsme ir Marokā [1], un jo īpaši tās 4. pantu,
ņemot vērā Padomes 1994. gada 22. decembra Regulu (EK) Nr. 3290/94 par pielāgojumiem un pārejas pasākumiem, kas vajadzīgi lauksaimniecības nozarē, lai īstenotu nolīgumus, kas noslēgti Urugvajas kārtas daudzpusējo tirdzniecības sarunu gaitā [2], kurā jaunākie grozījumi izdarīti ar Regulu (EK) Nr. 1161/97 [3], un jo īpaši tās 3. pantu;
tā kā muitas nodokļa likmes samazinājumu, kas minēts Regulas (EK) Nr. 2006/97 2. panta 2. punktā, piemēro visam olīveļļas importam, attiecībā uz kuru importētājs ievedot sniedz pierādījumu tam, ka īpašais eksporta maksājums ir atspoguļots importa cenā; tā kā, lai piemērotu iepriekšminēto režīmu, vajadzētu paredzēt, ka importētājam būtu jāiesniedz pierādījumi, ka attiecīgais maksājums ir atmaksāts eksportētājam;
tā kā Komisijas Regula (EK) Nr. 2146/95 [4], kurā jaunākie grozījumi izdarīti ar Regulu (EK) Nr. 1163/97 [5], kas inter alia attiecas uz tādas olīveļļas importa īpašā režīma pārejas pielāgojumiem, kuras izcelsmes valsts ir Maroka, paredz noteikumus, kas attiecas uz minēto režīmu; tā kā minētie noteikumi būtu jāatceļ, ņemot vērā šeit minētos sīki izstrādātos īstenošanas noteikumus;
tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
1. Regulas (EK) Nr. 2006/97 2. panta 2. un 3. punktā minētie noteikumi attiecas uz visu importu, attiecībā uz kuru importētājs, saņemot deklarāciju par laišanu brīvā apgrozībā, sniedz pierādījumu, ka īpašais eksporta maksājums ir atspoguļots importa cenā un ka tas šo summu ir atmaksājis eksportētājam tādā apjomā, kāds atskaitāms, importējot Kopienā, kā noteikts minētās Regulas 2. punkta 2. pantā.
2. Pierādījums 1. punktā minētajam var būt administratīvi, tirdzniecības vai bankas dokumenti, ko pieņem muitas iestādes.
3. Šajā regulā "eksportētājs" ir persona, kas norādīta Marokas EUR.1 sertifikātā.
2. pants
Ar šo atceļ Regulu (EK) Nr. 2146/95.
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 22. janvārī

Labels: 2
3
17
18